Otvorena znanost u Hrvatskoj

I made my code open - now what? Steps to a thriving open software project
2024-10-23 16:30 - 17:30 (Europe/Paris) | Zoom
Ovaj webinar namijenjen je svima koji stvaraju ili su odgovorni za kreiranje istraživačkog softvera te ih zanimaju praktični aspekti razvoja ili korištenja softvera otvorenog koda. Dijeljenje koda dobar je prvi korak prema izgradnji softvera otvorenog koda, no to nije dovoljno za njegov uspjeh. Ovaj webinar usredotočen je na praktična pitanja koja mogu povećati utjecaj projekata otvorenog softvera, uključujući održavanje, izgradnju zajednice, vidljivost, upravljanje projektima, dokumentaciju, licenciranje i potrebe korisnika. Više o webinaru saznajte ovdje. Prijave klikom na poveznicu.

How to Choose a License to Amplify the Impact of your Preprints - with arXiv, bioRxiv, medRxiv, and Creative Commons - International Open Access Week 2024
2024-10-23 18:00 - 19:00 | Online
Saznajte kako licencije omogućuju autorima da odrede načine na koje njihov rad može biti dijeljen i ponovno korišten. Preprint poslužitelji arXiv, bioRxiv i medRxiv pokazat će kako autori mogu koristiti CC licencije prilikom objavljivanja preprinta kako bi ostvarili svoje ciljeve dijeljenja rada. Prijave klikom na poveznicu.

OAW 2024: Refining Croatian journals for a Diamond Open Access future
2024-10-24 11:00 - 12:00 | Online
U sklopu Tjedna otvorenog pristupa SRCE organizira webinar o Diamond Discovery Hubu (DDH), središnjem registru dijamantnih znanstvenih i stručnih časopisa čiji je cilj jačanje znanstvenog izdavaštva u neprofitnom sektoru, s naglaskom na časopise, platforme i usluge kojima upravljaju akademske zajednice i istraživačke ustanove. S obzirom da Hrčak tim kontinuirano radi na uključivanju hrvatskih znanstvenih i stručnih časopisa u razne baze, organizatori pozivaju urednike hrvatskih znanstvenih i stručnih časopisa da se u što većem broju priključe webinaru kako bi prikupili informacije što je potrebno za prihvat u DDH. Više informacija i prijave klikom na poveznicu.

Getting out from the back of the sofa: Or, how can we achieve sustainable funding for Open Access books?
2024-10-24 12:00 - 13:00 | Online
Je li najveća prepreka otvorenim knjigama zapravo njihova financijska (ne)isplativost? Naknade za objavu knjiga (Book Processing Charges – BPC) i dalje su dominantan način financiranja knjiga u otvorenom pristupu, iako se pojavilo nekoliko alternativnih modela financiranja kao što Opening the Future, Open Book Collective, Direct 2 Open, Path to Open, itd. Pridružite se ovom webinaru i saznajte jesu li navedeni modeli održivi te kako knjižnice mogu zagovarati ulaganja u ove modele. Više o webinaru i prijave na poveznici.

Karger in Conversation - Open to Interpretation: Translating the Vocabulary of Open Access into Action
2024-10-24 15:30 - 17:00 | Online
Pridružite se webinaru i otkrijte skrivene nijanse otvorenog pristupa uz analizu ključnih pojmova kao što su “transformativni ugovori” i “neutralnost troškova”. Otkrijte kako lokalni utjecaji, različiti povijesni konteksti i izazovi u primjeni oblikuju naše razumijevanje. Saznajte razumijemo li se ili smo ipak izgubljeni u prijevodu. Prijave klikom na poveznicu.

Otvorena znanost u praksi: Zahtjevi Hrvatske zaklade za znanost i Obzor Europa projekata
2024-10-25 14:30 - 15:30 | Institut Ruđer Bošković / Online
Pridružite se predavanju u okviru Tjedna otvorenog pristupa, gdje će se govoriti o rastućem značaju otvorene znanosti i njezinoj primjeni u svakodnevnim istraživačkim aktivnostima. Fokus će biti na obvezama koje znanstvenici imaju prema ključnim financijerima – Hrvatskoj zakladi za znanost i Europskoj komisiji kroz program Obzor Europa. Razmotrit će se kako ovi financijeri definiraju smjernice i zahtjeve te kako usklađivanje s njihovim politikama može unaprijediti vaša istraživanja, povećati vidljivost rezultata i olakšati pristup financijskim sredstvima.
Tijekom predavanja predavači dr. sc. Dejana Carić iz Hrvatske zaklade za znanost i dr. sc. Bojan Macan s Instituta Ruđer Bošković razbit će neke od najčešćih mitova vezanih uz zahtjeve otvorene znanosti i podijeliti praktične savjete koji će vam olakšati prilagodbu novim pravilima. Saznajte kako otvorena znanost može postati prilika za razvoj vaših projekata – a ne samo formalna obveza!
157. kolokvij Centra za znanstvene informacije u čast Tjednu otvorenog pristupa 2024.
Lokacija: Institut Ruđer Bošković (dvorana 3. krilo), Bijenička cesta 54, Zagreb
ZOOM LINK:
Topic: Kolokvij CZI-ja
Join Zoom Meeting
https://us06web.zoom.us/j/88672125277?pwd=[REDACTED]
Meeting ID: 886 7212 5277
Passcode: [REDACTED]

The right rights? Highlights from the European Commission report on copyright's impact on research
2024-10-29 10:30 - 11:30 | Zoom
Pridružite se webinaru o ključnim preporukama Europske komisije iz studije “Improving access to and reuse of research results, publications and data for scientific purposes“ iz svibnja 2024. Webinar u organizaciji Knowledge Rights 21 pruža priliku da saznate više o studiji iz perspektive jednog od njezinih autora. Više informacija i prijave dostupne su putem poveznice.

Open Journal Systems: iskustva i preporuke - Regionalna radionica za urednike i izdavače časopisa u otvorenom pristupu
2024-10-30 14:00 - 15:30 | Zoom
Pridružite se radionici za urednike i izdavače časopisa u otvorenom pristupu i saznajte kako koristiti Open Journal Systems, otvoreni softver namijenjen uređivanju i izdavanju časopisa. Radionica je namijenjena onima koji već koriste OJS, ali i onima koji to tek planiraju. Na radionici će se predstaviti i nekoliko karakterističnih primjera korištenja OJS-a u regiji. Nakon kratkih izlaganja, imat ćete priliku uključiti se u razgovor i razmijeniti iskustva. Radionica će se održati na hrvatskom i srpskom jeziku, a organizirana je u okviru Obzor Europa projekata DIAMAS i CRAFT-OA uz podršku Hrvatske udruge za znanstvenu komunikaciju – ZNAK. Prijave klikom na poveznicu.

Preprints, peer review, and the future of research communication
2024-11-04 17:00 - 18:00 | Online
Uključite se u raspravu o alternativnim metodama znanstvene komunikacije. Otvoreni pristup već je povećao dostupnost istraživačkih rezultata, a potiče i promjene u drugim aspektima znanstvene komunikacije. Primjerice, preprintovi omogućuju autorima da ranije komuniciraju svoje ideje i otkrića, novi pristupi recenziranju skraćuju vrijeme do objave, a financijeri istraživanja istražuju puteve objavljivanja izvan “tradicionalnih” časopisa. Više o webinaru saznajte ovdje. Prijave klikom na poveznicu.

Open Science Café: Što trebamo znati o znanstvenim knjigama i otvorenom pristupu?
2024-11-05 11:00 - 12:00 | Online
Centar za otvorenu znanost i upravljanje znanstvenim informacijama (COZ) Sveučilišne knjižnice Rijeka organizira još jedan Open Science Café, ovoga puta na temu “Što trebamo znati o znanstvenim knjigama i otvorenom pristupu?”. Izlaganje će održati Iva Melinščak Zlodi s Filozofskog fakulteta u Zagrebu. Više o događanju i prijavi saznajte klikom na poveznicu.

Transforming Research with Data Curation Practices
2024-11-05 20:00 - 21:00 | Zoom
Istražite kako skrb o podacima može povećati dostupnost, utjecaj i integritet istraživanja. Saznajte više o važnim praksama skrbi o podacima, zašto je važna za očuvanje i unapređenje istraživačkih rezultata te kako ih učinkovito primijeniti na različite vrste materijala. Ovaj webinar namijenjen je istraživačima i osoblju koje pruža podršku u istraživanju, uključujući knjižničare, upravitelje podacima i administratore repozitorija. Webinar organiziraju Center for Open Science (COS) i Data Curation Network (DCN). Više informacija i prijave klikom na poveznicu.

Creating Community-Driven Pathways to Equitable Open Scholarly Publishing – Leading the way
2024-11-06 15:00 - 16:30 | Zoom
Tri projekta financirana od strane Europske unije – CRAFT-OA, DIAMAS i PALOMERA – usmjerena su na izgradnju pravednije budućnosti znanstvene komunikacije s naglaskom na samu znanstvenu zajednicu. Tijekom zajedničkog webinara, projekti će predstaviti svoje planove za ostvarivanje te vizije stavljajući fokus na neke od svojih rezultata. Prijave klikom na poveznicu.

Panel rasprava o hrvatskim dijamantnim časopisima na Interliberu
2024-11-13 12:00 | Zagrebački velesajam, Avenija Dubrovnik 15, Zagreb, 10020
Udruga ZNAK poziva Vas na Panel raspravu o hrvatskim dijamantnim časopisima koja će se održati u sklopu Interlibera 13. 11. s početkom u 12 h u Paviljonu 6, štand 10b, na kojoj će sudjelovati izv. prof. Miroslav Rajter (voditelj Ureda za istraživanje Sveučilišta u Zagrebu) i članovi Udruge ZNAK: prof. Ružica Beljo Lučić (glavna urednica časopisa Drvna industrija), doc. dr. sc. Tibor Komar (glavni urednik časopisa Studia ethnologica Croatica), Iva Grabarić Andonovski (urednica časopisa Food Technology and Biotechnology) te moderatorica rasprave Iva Melinščak Zlodi (stručnjakinja za elektroničke izvore, Sveučilište u Zagrebu Filozofski fakultet).

Citizen Science Masterclass – ECLAC-LIBER
2024-11-18 - 2024-11-20 | Zoom
Masterclass koji pruža temeljit uvod u građansku znanost, kao i pomoć u stjecanju alata i vještina potrebnih za osmišljavanje i provedbu uspješnih projekata građanske znanosti koji povezuju znanost i zajednicu. Primarni je cilj programa prikazati utjecaj građanske znanosti, istaknuti procese koji stoje iza istraživačkih aktivnosti te pokazati kako je građanska znanost unaprijedila kvalitetu istraživanja i pridonijela pronalaženju rješenja za globalne društvene izazove. Više o događaju saznajte na poveznici.

From Permission to Publication: Managing Third-Party Materials in Open Access Books
2024-11-19 14:30 - 16:00 | Zoom
Webinar će obuhvatiti mogućnosti, izazove, strategije i rješenja za uključivanje materijala trećih strana u knjige s otvorenim pristupom. Svoja iskustva podijelit će stručnjaci s različitih strana: autor, izdavač, stručnjak za autorska prava i predstavnik GLAM sektora (galerije, knjižnice, arhivi i muzeji). Nakon izlaganja govornika, sudionici će imati priliku razmijeniti izazove i rješenja s kojima su se susreli prilikom dobivanja dozvola za materijale trećih strana te razgovarati o potrebnoj dodatnoj podršci za rješavanje ovog pitanja. Prijave klikom na poveznicu.

Enhancing the Quality of Open Access Scholarly Publishing
2024-11-19 15:00 - 16:00 | Online
Kako troškovi objavljivanja u otvorenom pristupu (APC) i dalje rastu, dijamantni put ističe se kao jedan od najpravednijih pristupa izdavaštvu, u potpunosti usklađen s načelima otvorene znanosti. Ovaj model osigurava da vlasništvo i kontrola nad istraživačkim rezultatima ostanu čvrsto u rukama akademske i znanstvene zajednice. Međutim, ovi časopisi suočavaju se s velikim izazovima, uključujući ograničenu financijsku potporu, oslanjanje na volonterski rad, nedostatak vidljivosti i indeksiranja te potrebu za brzom prilagodbom u dinamičnom izdavačkom okruženju. Na ovom webinaru upoznajte se s najboljim praksama dijamantnog otvorenog pristupa te sa Standardom za dijamantni put otvorenog pristupa (DOAS). Prijave klikom na poveznicu.

Od pasivnih promatrača do aktivnih istraživača: sudjelovanje javnosti u znanstvenim istraživanjima
2024-11-19 15:00 - 16:00 | Institut Ruđer Bošković / Online
158. kolokvij Centra za znanstvene informacije: Od pasivnih promatrača do aktivnih istraživača: sudjelovanje javnosti u znanstvenim istraživanjima
Predavačica Dolores Mumelaš iz Nacionalne i sveučilišne knjižnice u Zagrebu prisutne će upoznati s konceptom građanske znanosti, s naglaskom na povijesni pregled i najpoznatije teoretičare. Predstavit će kategorizacije i tipologije građanske znanosti te njezina načela i karakteristike. Osvrnut će se i na prednosti i nedostatke sudjelovanja šire javnosti u znanstvenim istraživanjima s fokusom na kvalitetu podataka. Pojasnit će interes izdavača za objavom znanstvenih radova koji se temelje na principima građanske znanosti. Prisutne će kratko uputiti u mrežne platforme građanske znanosti. Istaknut će ulogu knjižnica u građanskoj znanosti te potporama koje mogu dati znanstvenicima. Cijelo izlaganje bit će popraćeno primjerima građanske znanosti u svijetu i Hrvatskoj, a obuhvatit će se razna područja znanosti.
Kolokvij će biti moguće pratiti i putem Zooma:
Topic: Kolokvij CZI-ja
Join Zoom Meeting
https://us06web.zoom.us/j/88672125277?pwd=[REDACTED]
Meeting ID: 886 7212 5277
Passcode: [REDACTED]

Horizon Europe Open Science requirements in practice
2024-11-22 13:00 - 14:30 | Online
Zanima vas koje su vaše obveze kao korisnika bespovratnih sredstava programa Horizon Europe u vezi otvorenog pristupa publikacijama i upravljanja istraživačkim podacima? Ovaj OpenAIRE-ov webinar namijenjen je koordinatorima projekata, istraživačima, voditeljima istraživanja, knjižničarima i data stewardima (upraviteljima podataka). Prijave klikom na poveznicu.

EASE Autumn Symposium – AI and digital tools in scholarly publishing
2024-11-26 10:00 - 18:30 | Zoom
Online kongres o inovacijama u području umjetne inteligencije i digitalnih alata za podršku znanstvenom izdavaštvu. Događaj je namijenjen autorima, urednicima i recenzentima. Sudjelovanje je besplatno za sudionike iz Hrvatske. Više informacija klikom na poveznicu.

ERA KR21 Conference: Barriers and Incentives for Open Science in the Copyright Law
2024-12-02 | Hibridno
ODIPI (Inštitut za odprte podatke in intelektualno lastnino) organizira konferenciju o autorskim pravima i otvorenoj znanosti ERA KR21: Barriers and Incentives for Open Science in the Copyright Law. Program i registracija dostupni su klikom na poveznicu!

6th OpenAIRE Open Science Train-the-Trainer Bootcamp
2024-12-02 - 2024-12-06 | Online
Petodnevni program za edukatore otvorene znanosti u organizaciji OpenAIRE-a sudionicima pruža priliku da unaprijede svoje vještine i steknu veće samopouzdanje u vođenju edukacijskih treninga. Više o programu saznajte ovdje. Prijave do 30.10. klikom na poveznicu.

Intelektualno vlasništvo u programu Obzor Europa
2024-12-05 10:00 - 13:15 | Zoom
Agencija za mobilnost i programe EU i Ministarstvo znanosti, obrazovanja i mladih, u suradnji s Research and Innovation Services d.o.o. i Sveučilištem u Rijeci, organizira webinar na temu intelektualnog vlasništva u programu Obzor Europa. Na webinaru će biti predstavljena opća pravila programa Obzor Europa koji se tiču intelektualnog vlasništva, praktični savjeti u upravljanju intelektualnim vlasništvom prilikom pripreme i provedbe projektnih prijedloga, rad Centra za inovacijske inicijative Sveučilišnog centra za istraživanje i inovacije Sveučilišta u Rijeci kao i nacionalni sustav podrške u okviru programa Obzor Europa i mjere za jačanje nacionalnog sudjelovanja u programima EU-a.
Sudjelovanje je besplatno, a prijaviti se možete putem poveznice (pod „događanje“ potrebno je odabrati Webinar programa Obzor Europa: Intelektualno vlasništvo u programu Obzor Europa, 05. prosinca 2024. godine). Radni jezik je hrvatski i engleski. Prijave su otvorene do 03. prosinca 2024., do kraja dana.

The OpenAIRE Graph and its Connection with EOSC and the EOSC EU Node
2024-12-09 11:00 - 12:00 | Zoom
Ovaj webinar pružit će uvid u OpenAIRE Graph, jedan od najvećih globalnih grafova znanstvenog znanja, te njegovu ključnu ulogu u okviru Europskog oblaka za otvorenu znanost (EOSC). Tijekom webinara govorit će se o tome kako OpenAIRE Graph omogućuje bibliometrijske analize kroz integrirane citatne metrike, širok spektar istraživačkih rezultata i uvide koji sežu dalje od samih publikacija. Sudionici će također imati priliku upoznati se s procesom prikupljanja sadržaja putem platforme OpenAIRE PROVIDE uz sesiju pitanja i odgovora na kraju webinara. Prijave klikom na poveznicu!

Okrugli stol: Autorsko pravo – prepreka ili prijatelj otvorene znanosti?
2024-12-12 10:00 | Hibridno
Nezavisni sindikat znanosti i visokog obrazovanja poziva vas na okrugli stol pod nazivom “Autorsko pravo: prepreka ili prijatelj otvorene znanosti?” koji će se održati u četvrtak, 12. prosinca 2024. u 10:00 sati u dvorani Andromeda, zgrada Hypatia, Florijana Andrašeca 18A/I. kat.
Rasprava će se fokusirati na pristup neriješenim pitanjima intelektualnog vlasništva i autorskog prava u kontekstu znanstvenih publikacija te mogućnosti osiguravanja slobodnog pristupa svim javno financiranim znanstvenim rezultatima. Sudionici će biti:

Romana Matanovac Vučković, izvanredna profesorica s Pravnog fakulteta Sveučilišta u Zagrebu
Mirko Planinić, dekan Prirodoslovno-matematičkog fakulteta u Zagrebu
Miroslav Rajter, voditelj Ureda za znanost Sveučilišta u Zagrebu
Iva Melinščak Zlodi, hrvatska koordinatorica međunarodnog projekta Knowledge Rights 21 i moderatorica događaja.

Rješavanje pitanja autorskih prava utjecat će na buduće korištenje repozitorija u sustavu Dabar te na ulogu knjižnica i knjižničara, stoga organizatori pozivaju sve zainteresirane knjižničare da se pridruže ovom događaju.
Okrugli stol prenosit će se putem video streama na YouTube kanalu Sindikata znanosti.
Više o događaju pronađite klikom na poveznicu.

OpenAIRE Services and their Integration with the OpenAIRE Graph
2024-12-12 15:00 - 16:00 | Zoom
CRAFT-OA organizira webinar na kojem će detaljno predstaviti skup usluga OpenAIRE i njihovu integraciju s OpenAIRE Graph, osmišljenih za unapređenje otkrivanja istraživanja, praćenja i praksi otvorene znanosti. Sudionici će imati priliku vidjeti kako OpenAIRE EXPLORE, Connect i MONITOR pružaju pouzdane alate za pristup, praćenje i vizualizaciju istraživačkih rezultata, uz praktične primjere korištenja s Portala hrvatskih znanstvenih i stručnih časopisa HRČAK i Svjetske banke. Webinar će završiti interaktivnom sesijom pitanja i odgovora. Prijave klikom na poveznicu!

Community of Practice: Public Libraries & Citizen Science
2025-02-06 15:00 | Zoom
Pridružite se online seriji događanja „Zajednica prakse: Javne knjižnice i građanska znanost“. Ova redovita online okupljanja koja će se održavati tijekom 2025. godine povezat će knjižnice kako bi dijelile iskustva, najbolje prakse i smjernice za razvoj svojih akcijskih planova za građansku znanost:

6. veljače 2025. (15:00 CET)
8. svibnja 2025. (15:00 CET)
4. rujna 2025. (15:00 CET)
6. studenog 2025. (15:00 CET)

Bilo da tek počinjete ili želite razviti svoj program građanske znanosti, ovo je prilika za suradnju i usavršavanje.
Više na: https://mailchi.mp/pl2030/pl2030-newsletter-december-2024
Registrirajte se ovdje: https://lnkd.in/e9mwXDBZ

1. Zimska škola otvorene znanosti na IRB-u
2025-02-10 - 2025-02-14 | Institut Ruđer Bošković, Zagreb
Prva Zimska škola otvorene znanosti održat će se na Institutu Ruđer Bošković od 10. do 14. veljače 2025. godine. Sudjelovanje je prvenstveno namijenjeno djelatnicima IRB-a i potpuno je besplatno.
Zimska škola otvorene znanosti na IRB-u pokrivat će tri tematska područja: Otvoreni pristup, Upravljanje istraživačkim podacima i FAIR načela te Znanstvenu komunikaciju.
Organizatori Zimske škole su Centar za znanstvene informacije i Odsjek za odnose s javnošću i promidžbu popularizacijskih projekata IRB-a, u sklopu aktivnosti projekta PATTERN financiranog kroz program Obzor Europa. Cilj projekta je unaprijediti praksu otvorene znanosti konsolidacijom znanja i promicanjem slobodnog pristupa znanstvenim informacijama. Više detalja o projektu dostupno je ovdje.
Rok za prijavu: 31. siječnja 2025. godine. putem prijavnog obrasca.

Ten Approaches to Rights Retention in Europe
2025-02-20 13:00 | Online
Ovaj događaj organizira SPARC Europe u sklopu projekta Retain, koji je dio programa Knowledge Rights 21. Cilj webinara „Deset pristupa zadržavanju autorskih prava u Europi” jest osnažiti ustanove koje razmatraju podršku pravno utemeljenom otvorenom pristupu (OA) kroz zadržavanje autorskih prava svojih autora.
Tijekom webinara objasnit će se različiti pristupi i raspraviti njihove posljedice, uz uvid u iskustva 10 europskih zemalja na temelju intervjua s donositeljima politika, stručnjacima za zagovaranje i aktivistima. Polaznici će nakon odslušanog webinara moći bolje razumjeti promjenjivu dinamiku europskih politika o zadržavanju autorskih prava te čuti mišljenja, iskustva i izazove europskih stručnjaka.
Zašto sudjelovati?
Bez obzira na to jeste li stručnjak u području otvorenog pristupa i zadržavanja autorskih prava ili tek istražujete ovu temu, pridružite se ovoj dinamičnoj raspravi i saznajte kako oblikovati pristup vaše institucije zadržavanju autorskih prava i otvorenom licenciranju!
Registracija klikom na poveznicu.

OJS u naučnom izdavaštvu u otvorenom pristupu: prednosti, izazovi i praktična rešenja
2025-02-21 11:00 - 12:00 | Online
Udruga ZNAK i OPERAS organiziraju radionicu za urednike i izdavače koji žele saznati više o softveru Open Journal Systems (OJS) i njegovim prednostima u kontekstu znanstvenog izdavaštva u otvorenom pristupu,
Radionica se sastoji od tri dijela: prvo će se prikazati prednosti OJS-a za vidljivost časopisa, u drugom dijelu razmotrit će se iskustva s implementacijom OJS-a i prateći izazovi, a treći dio pokazat će kako platforma poboljšava uredničke procese i timsku suradnju.
Više o radionici i prijave na poveznici.

49. (online) ZKD forum „Građanska znanost i rad mnoštva“
2025-02-26 10:00 | Zoom
Zagrebačko knjižničarsko društvo organizira događaj posvećen ulozi građanske znanosti i rada mnoštva u znanstvenim istraživanjima i baštinskim institucijama. Program uključuje predavanje dr. sc. Tomislava Ivanjka te panel raspravu s domaćim i međunarodnim stručnjacima o izazovima, tehničkim aspektima i mogućnostima uključivanja zajednice u znanstvene projekte. Više o događanju na poveznici.
Prijave: Registracija
